
KURZUSLEÍRÁS 

A szeminárium Immanuel Kant A tiszta ész kritikája című művének néhány kulcsfejezetét dolgozza fel azok szövegközeli interpretációja révén. 

Oktató: Hankovszky Tamás 
Időpont: kedd 12.30 – 14.00
Hely: 316

Munkamódszer
A szeminárium a hallgatók otthoni és órai aktivitására épülő oktatási forma. Az órák a résztvevők tanári irányítással folyó beszélgetésével telnek, így a foglalkozások látogatása, a csapatmunka és a hétről-hétre való készülés elengedhetetlen. Mivel a beszélgetés során Kant szövegét szinte sorról-sorra próbáljuk megérteni, a foglalkozásra mindenki kinyomtatott formában hozza magával az előre kijelölt oldalakat! (Telefonon, tableten hozott szöveg nem megfelelő.) Az egyes órákra való felkészülést a kurzus honlapján közzétett kérdések és a kötelező olvasmányok között szereplő kommentárok hivatottak segíteni.

Követelmények 
Aktív órai részvétel, zárthelyi dolgozatok a másodlagos irodalomból, minidolgozat és házi dolgozat írása.
Értékelés: A gyakorlati jegyet a ZH-k, a minidolgozat, a házi dolgozat és az órai munka határozzák meg. Ha ezek közül bármelyik elégtelen, a félév végi jegy is elégtelen.
Hiányzás: A szemináriumokon a részvétel kötelező. A maximális hiányzási lehetőség 4x45 perc. Ennél több hiányzás esetén a kurzusra nem jár aláírás (így jegy sem). „Igazolt” és „igazolatlan” hiányzás között nincs különbség.
A másodlagos irodalom ZH anyaga: Lásd a kötelező olvasmányoknál! 
A ZH időpontja: Lásd a menetrendnél. 
Minidolgozat egy idegen nyelvű szakirodalmi tételről (lásd a kötelező olvasmányoknál) magyar nyelven. A minidolgozatra vonatkozó általános követelményeket itt találja.
A minidolgozat leadási határideje:
elektronikusan: 11. 1. (vasárnap!!) 23 óra hankovszky@btk.ppke.hu 
ÉS
kinyomtatva: 11. 3. (kedd) 12.30
A házi dolgozat témája a következők kettő közül választandó:
1. Mit jelent az, hogy a tér transzcendentális értelemben ideális, empirikus értelemben viszont reális? 
1. Hogyan lehetséges tiszta geometria?
A dolgozat műfaja tanulmány legyen! Tanúskodjon arról, hogy a hallgató képes filozófiai problémák megragadására, összefüggéseik megértésére, logikus és érvekkel alátámasztott kifejtésére. Lehetőleg minden nagyobb horderejű kijelentés mögött (szakirodalmi) szöveggel vagy szövegekkel alátámasztott érv álljon a bibliográfiai utalások elfogadott szabályainak betartásával. A dolgozat (lábjegyzetes hivatkozások formájában is) tanúskodjon a dolgozathoz kötelező valamennyi olvasmány feldolgozásáról! Az elejétől a végéig a választott problémát tárgyalja! A szerző életrajzi adatainak, más műveinek vagy kora bemutatásának nincs helye a dolgozatban. Az kezdődjön mindjárt a tárgyalni kívánt probléma megragadásával, rövid bemutatásával, majd folytatódjék annak részletes elemzésével! A mesteréges intelligencia használatának szabályairól a minidolgozatoknál olvashat.
A dolgozat leadási határideje: 
elektronikusan: 11. 8. (vasárnap!!) 23 óra hankovszky@btk.ppke.hu 
ÉS
kinyomtatva: 11. 10. (kedd) 12.30
A házi dolgozat formai követelményei: Terjedelem: címlap és bibliográfia stb. nélkül, szóközökkel legalább 20.000 leütés. A lábjegyzetekben egy mű második és további hivatkozásakor csak rövidített cím szerepeljen. Az idézetek mindig betűhűek legyenek! Az idézett szöveg vagy annak bármelyik része csak akkor legyen kurzív, ha az eredetiben is az volt, vagy ha saját kiemelésünk tényére külön felhívjuk a figyelemt. (A hivatkozás szabályairól és a tudományos írásművek egyéb formai követelményeiről jó összefoglaló található itt.) A dolgozatokat kinyomtatva és elektronikusan, doc vagy docx formátumban kell beadni (más formátumot, pl. PDF nem fogadok el). A formailag nem megfelelő, késve érkezett, a Word által is jelzett helyesírási hibákat tartalmazó vagy a kötelező olvasmányokat (tehát mind a 8 kötelező olvasmányt!) érdemben nem idéző dolgozatokat olvasatlanul elutasítom. A dolgozat elfogadásának feltétele, hogy érdemben használjon és hivatkozzon elektronikusan is elérhető, önállóan feldolgozott idegennyelvű szakirodalmat (pl. a minidolgozatra kijelöltet).
Környezetvédelmi ajánlások. A dolgozatokat lehetőség szerint kétoldalas nyomtatásban, címlap nélkül kérem. A bibliográfia ne kezdődjön új oldalon. A dolgozatot ne kösse be, és ne tegye műanyag fóliába. Elég, ha a lapokat egy (gém)kapoccsal összefogja.

Kötelező olvasmányok 
1. A ZH anyaga 
Ullmann T.: Immanuel Kant. In Boros G. (szerk.): Filozófia. Budapest, Akadémiai, 2007. 818–829. (7.1.1.–7.1.3. fejezet)
Altrichter F.: Fogalom és szemlélet. In Lehetséges-e egyáltalán? Márkus Györgynek - tanítványai. (Szerk. Háy J.) Budapest, Atlantisz, 1994. 17–50.
John É.: Az ezerszög kalandjai. Egy gyakori félreértés Kant szemléletfogalmával kapcsolatban. In Világosság 2008. 2. 15–26.
1. A minidolgozat anyaga
Allison, Henry E.: Kant's Transcendental Idealism. An Interpretation and Defense. New Haven ‒ London, Yale University Press. 1983. 25–34. oldal (A 19. oldalon van egy fogalommeghatározás, amelyet a kötelező oldalak megértéséhez mindenkinek érdemes elolvasni.)
1. A dolgozat megírásához kötelező olvasmányok
A ZH-hoz kötelező olvasmányok, valamint: 
Kant, I.: A tiszta ész kritikája. Budapest, Atlantisz, 2004. 17–103.
Allison, H. E.: Kant’s Transcendental Idealism. 
Brandt, R.: Transzcendentális esztétika 1-3. § – kommentár 
Forrai G.: Locke és Kant matematikafilozófiájáról. In Világosság 2004. 10–12. 115–124.
Legalább egy elektronikusan is hozzáférhető idegennyelvű szakirodalom.
1. További olvasmányok 
Röd, W.: Bevezetés a kritikai filozófiába. Kant filozófiájának főbb problémái. Debrecen, Csokonai, 1998. 14–94. 
Carl, W.: A transzcendentális dedukció a második kiadásban – kommentár 

A tervezett menetrend
Az időbeosztás és az olvasnivalók a félév folyamán változhatnak. Ezért az órákra való készülést ajánlott mindig a kurzus honlapjának felkeresésével kezdeni. 
	9.8.
	bevezető megfontolások

	9.15.
	Bevezetés I-III. ‒ Feladatlap       

	9.22.
	Bevezetés IV-V. – Feladatlap       ZH Ullmann

	9.29.
	1.§ Feladatlap      ZH Altrichter

	10.6.
	2.§ Feladatlap      ZH John

	10.13.
	2.§ Feladatlap      Pót-ZH Megismételhető vagy pótolható az egyik, de csak az egyeik ZH.

	10.20.
	3.§ Feladatlap     

	10.27.
	szünet

	11.3.
	3.§ Feladatlap     Minidolgozat nyomtatva: (elektronikusan: 11.1.)

	11.10.
	A transzcendentális logika eszméje I-II.       Dolgozatbeadás nyomtatva (elektronikusan: 11.16.)

	11.17.
	A transzcendentális logika eszméje III-IV.

	11.24.
	15.§ Feladatlap      

	12.1.
	16.§ Feladatlap   

	12.8.
	szünet



Az összes feladatlap egyben, tömörítve

Elsődlegesen ajánlott irodalom
Ábrahám Z.: Az alsóbb megismerőképességek és az időérzékelés. In Gond 15–16. 1998. 90-98.
Cassirer, E.: Kant élete és műve. Osiris-Gond, 2001. 
Deleuze, G.: Kant kritikai filozófiája. A lelki képességek doktrínája. In G. Deleuze: Hume és Kant. Budapest, Osiris-Gond, 1998. 203–239. 
Horváth Z.: Kant idealizmusa. In Magyar Filozófiai Szemle 56 (2012)2. 49‒76.
Kelemen J.: „Korlátozni” és „merni a tudást”. In Kelemen János: Az ész képe és tette. A történeti megismerés idealista elméletei. Budapest, Atlantisz, 2000. 221-265. (Ua.: Budapesti Könyvszemle 1996. 4. 391–407.) 
Komorjai L.: Dedukció és intencionalitás. In Világosság 49 (2008)2. 47–62.
Komorjai L.: Transzcendentális filozófia és matematika Kant gondolkodásában. In Magyar Filozófiai Szemle 1998. 1–3. 137–171. 
Martin, G.: A kanti álláspont apóriái. In G. Martin: Általános metafizika. Problémák és módszerek. Budapest, Holnap, 1998. 208–229. 
Milovic, M.: A transzcendentális dedukció. In Magyar Filozófiai Szemle, 1995. 3–4. sz. 608–615. 
Röd, W.: A kanti tapasztalatelmélet pszichológiai interpretációjának egy alternatívája. In W. Röd: Hagyomány és újítás a filozófiában. A XVII. századtól napjainkig. (Szerk. Boros G.) Budapest, Áron, 2003. 309–332. (Egy korábbi, nehezebben olvasható fordítás: In Magyar Filozófiai Szemle 35 (1991)4–5. 403–422.)
Röd, W.: Bevezetés a kritikai filozófiába. Kant filozófiájának főbb problémái. Debrecen, Csokonai, 1998. 14–94.
Röd, W.: Dialektikus témák Kantnál. In W. Röd: Az újkor dialektikus filozófiája I. Debrecen, Latin Betűk, 1996. 41–100. 
Strawson, P. F.: Az érzékelés és a jelentés határai. Budapest, Osiris-Gond, 2000. 
Szegedi N.: Megjegyzések a kanti magában való dolog és a transzcendentális tárgy problémájáról. In Descartes, Kant, Husserl, Heidegger. (Szerk. Schmal D.) Budapest, Atlantisz, 2002. 271–282. 
Székely László: Miért a priori az eukleidészi geometria a kanti értelemben? In Magyar Filozófiai Szemle 68 (2024) 3. 36–55
Tengelyi L.: Kant. Budapest, Kossuth, 21995. 
Tőzsér J.: A jelenség valósága. In Világosság 45 (2004)10–12 185‒191.
Újvári M.: Kanti témák a mai angolszász analitikus filozófiában. Budapest, Akadémiai, 1993. 25–40.

